Diari Oficial de la Generalitat Valenciana


Sumari del DOGV 5714, del 29-02-2008 (2008/2464)

Informació pública de l'alternativa tècnica al Programa d'Actuació Integrada del Sector Horta Baixa del Pla General de Turís.
-----------------------------------------------------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2464


Data del document
:   19-02-2008

Organisme emissor
:   Urbanizadora Miratur, SL

Tipus de document
:   Informació Pública

Descriptors 

:   * Turís
    * empresa privada
    * pla d'urbanisme

Informació pública de l'alternativa tècnica al Programa d'Actuació Integrada del Sector Horta Baixa del Pla General de Turís.  
 [2008/2464]  
La mercantil Urbanizadora Miratur, SL, amb seu social al carrer de Sant Vicent, 16-3, de València i amb CIF número B-97673420, té intenció de participar en el concurs per a l'adjudicació del Programa d'Actuació Integrada del Sector Residencial Horta Baixa de Turís, les bases particulars del qual van ser aprovades pel Ple de l'Ajuntament el 8 de novembre de 2007 i publicades en el Diari Oficial de la Comunitat Valenciana número 5663, de data 19 de desembre de 2007; es va enviar l'anunci de licitació al Diario Oficial de la Unión Europea el 26 de novembre de 2007 i es va publicar l'anunci de licitació en el Diari Oficial de la Comunitat Valenciana número 5663, de data 19 de desembre de 2007.  
De conformitat amb el que disposa l'article 134 de la Llei16/2005, de 30 de desembre, de la Generalitat, Urbanística Valenciana (d'ara endavant LUV) i només a l'efecte de presentació d'al·legacions, s'exposen al públic, per un termini d'un mes, comptat a partir de l'endemà de la publicació del present anunci en el DOCV, els documents següents:  
- Pla parcial modificatiu de l'ordenació estructural del sector residencial Horta Baixa de Turís.  
- Document de justificació de la integració territorial.   
- Projecte d'urbanització.  
- Estudi d'impacte ambiental.  
- Estudi d'integració paisatgística.  
- Estudi acústic i de trànsit.  
- Sol·licitud de la cèdula territorial d'urbanització.   
Estos documents s'han protocol·litzat en la notaria de Fernando Vicente-Arche Feliu, amb residència i domicili al carrer de Miguel Hernández, 2-1r-1a, de Turís (València). Així mateix s'ha depositat una còpia d'estos documents en l'Ajuntament de Turís.  
Durant el termini d'exposició, qualsevol persona que ho desitge, podrà comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre còpia de l'acta de protocol·lització o sol·licitar-ne l'exhibició, així com formular al·legacions i suggeriments. Així mateix, podrà comparéixer en l'Ajuntament de Turís, en horari d'atenció al públic, on està depositada una còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del Programa d'Actuació Integrada del Sector Residencial Horta Baixa al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que, intentada la notificació, esta no s'haja pogut practicar, sense perjudici que l'avís als dits titulars s'efectue addicionalment mitjançant la publicació en el Butlletí Oficial de la Província de València.  
Turís, 19 de febrer de 2008.- Els administradors mancomunats: José Francisco Iranzo Picó i José Luis Beneito Gomis.